**Andreass Nikolauss «Nikijs» Lauda** (vācu: *Andreas Nikolaus „Niki" Lauda*; 1949. gada 22. februāris — 2019. gada 20. maijs) bija austriešu sacīkšu pilots un uzņēmējs. Savā sportista karjerā kļuva par trīskārtēju *Formula 1* pasaules čempionu, izcīnot titulu 1975. 1977. un 1984. gadā. Pēc karjeras noslēgšanas nodarbojās ar uzņēmējdarbību un bija trīs aviokompāniju — *Lauda Air*, *Niki* un *Lauda* — dibinātājs. Laudas dzīvesgājums un 1976. gada sezona ir atspoguļota filmā «Sacīkste».

Autosacīkšu karjera
-------------------

### Karjeras sākums

Nikijs Lauda sāka nodarboties ar autosportu par spīti savas ģimenes iebildumiem. Viņš sāka braukt ar *Mini*, un vēlāk piedalījās Centrāleiropā populārajās *Formula Vee* sacīkstēs. Viņš bankā aizņēmās 30 000 sterliņu mārciņas, kuras nodrošināja dzīvības apdrošināšanas polise, lai nopirktu vietu *March* komandā 1971. gada *Formula 2* čempionātā. Lauda drīz saņēma iespēju ar *March* piedalīties arī *Formula 1* čempionātā, un turpmākajos divos gados piedalījās abos čempionātos. Meklēdams konkurētspējīgāku komandu, Lauda 1973. gadā paņēma vēl vienu kredītu, lai iegādātos vietu *British Racing Motors* (BRM) komandā.

### *Ferrari* (1974—1977)

Lauda 1975. gadā
Laudas BRM komandas biedrs Klejs Regaconi 1974. gadā pievienojās *Scuderia Ferrari*. Kad tās vadītājs Enco Ferrāri jautāja Regaconi viedokli par Laudu, viņš savu līdzšinējo komandas biedru slavēja un pārliecināja piedāvāt Laudam vietu komandā. Viņa atalgojums nosedza kredītus, ko Lauda līdz šim bija ņēmis, lai veidotu autosacīkšu karjeru. Savā pirmajā sacīkstē (Argentīnas *Grand Prix*) Lauda finišēja 2. vietā, tā izcīnot pirmo goda pjedestālu savā karjerā. Trīs sacīkstes vēlāk, Spānijas *Grand Prix*, Lauda izcīnīja savu pirmo uzvaru. Savu pirmo sezonu *Ferrari* komandā viņš noslēdza 4. vietā pasaules čempionāta kopvērtējumā. Pēc vājiem rezultātiem pirmajās dažās 1975. gada sezonas sacīkstēs Lauda izcīnīja četras uzvaras piecās sacīkstēs un izvirzījās čempionāta vadībā. To viņš saglabāja līdz sezonas beigām un izcīnīja savu pirmo pasaules čempiona titulu.

1976. gadā Lauda guva vairākas uzvaras un vēl dažas reizes pabeidza sacīksti labāko trijniekā, kļūstot par čempionāta galveno favorītu. Vācijas *Grand Prix* viņš piedzīvoja smagu avāriju, kuras rezultātā guva dzīvībai bīstamus apdegumus un ieslīga komā. Negadījuma rezultātā Lauda zaudēja lielāko daļu labās auss un acu plakstiņus, kā arī daļu galvas un sejas apmatojuma. Par spīti traumām, viņš izlaida tikai divas sacīkstes un atgriezās pie stūres Itālijas *Grand Prix* sešas nedēļas pēc avārijas. Pirms sezonas pēdējā posma, Japānas *Grand Prix*, Laudam bija trīs punktu pārsvars čempionātā pār Džeimsu Hantu. Sacīkstē lija spēcīgs lietus, un Lauda nolēma izstāties, jo uzskatīja, ka laikapstākļu un Vācijā gūto traumu (bojāti plakstiņi un asaru dziedzeri) dēļ viņš nevar droši turpināt braukt. Hants izcīnīja 3. vietu, ar ko viņam pietika, lai kļūtu par čempionu.

Laudas rīcība pasliktināja viņa attiecības ar *Ferrari*. Tās sabojāja arī komandas lēmums aizvietot Regaconi ar Karlosu Reutemanu. Kaut arī Lauda stabilo rezultātu dēļ pārliecinoši kļuva par 1977. gada čempionu, viņš nolēma pamest *Ferrari*. Viņš nepiedalījās pēdējos divos sezonas posmos, jo jau bija nodrošinājis pasaules čempiona titulu.

### *Brabham* (1978—1979)

Lauda 1978. gadā pievienojās *Brabham* komandai, par to saņemot 1 miljonu ASV dolāru gadā. Viņš aizvadīja divas neveiksmīgas sezonas, vairākas reizes finišējot labāko trijniekā, taču lielākajā daļā sacīkšu izstājoties. Viņš divu gadu laikā izcīnīja vienu uzvaru 1978. gada Zviedrijas *Grand Prix*, braucot ar skandalozo *Brabham BT46B* modeli, kuram aizmugurē bija piestiprināts ventilators. Kaut arī šāds risinājums netika aizliegts, *Brabham* citos posmos šo modeli vairs nelietoja, jo komandas vadītājs Bērnijs Eklstons tobrīd mēģināja pārņemt *Formula 1* komerciālās tiesības un nevēlējās bojāt attiecības ar citām komandām.

Par spīti neveiksmīgajiem rezultātiem *Formula 1* čempionātā, Lauda 1979. gadā izcīnīja *BMW M1 Procar Championship* titulu. Šajā čempionātā visi dalībnieki brauca ar *BMW M1*, un tajā piedalījās arī vairāki citi Formula 1 braucēji. Sezonas priekšpēdējā posma, Kanādas *Grand Prix*, treniņbraucienos Lauda paziņoja Eklstonam, ka vēlas tūlīt pat beigt karjeru, jo viņam ir «apnicis braukt pa apli».

### *McLaren* (1982—1985)

Lauda 1984. gadā izcīnīja savu trešo pasaules čempiona titulu
1982. gadā Lauda atgriezās autosacīkstēs, pievienojoties *McLaren* komandai un par to saņemot tobrīd vēl nepieredzētu algu — 3 miljonus ASV dolāru gadā. Pirms sezonas sākuma viņš rīkoja braucēju streiku, protestējot pret jaunajām FIA Superlicencēm, kas piesaistīja braucējus pie komandām. Savu pirmo uzvaru kopš atgriešanās Lauda izcīnīja sezonas trešajā posmā ASV Rietumu *Grand Prix*. 1983. gadā *McLaren* bija pārejas periodā, un komanda sezonas gaitā nomainīja dzinēju piegādātāju no *Ford-Cosworth* uz *TAG* (*Porsche*), kā rezultātā Lauda čempionātā ierindojās 10. vietā.

1984. gadā Lauda cīnījās par titulu ar savu jauno komandas biedru Alēnu Prostu. Sezonas pirmajā pusē viņš biežāk izstājās, nekā finišēja, taču spēcīgs sniegums sezonas otrajā pusē (trīs uzvaras un trīs otrās vietas astoņās sacīkstēs) ļāva viņam apsteigt Prostu par puspunktu — vismazākais pārsvars *Formula 1* vēsturē — un izcīnīt savu trešo un pēdējo pasaules čempiona titulu. 1985. gads Laudam bija mazāk veiksmīgs: viņš pabeidza tikai trīs no 14 sacīkstēm, kurās viņš startēja. Beļģijas *Grand Prix* treniņbraucienos viņš salauza delnu, kas liedza viņam piedalīties šajā un nākamajā posmā. Lauda Austrijas *Grand Prix* paziņoja, ka sezonas beigās noslēgs savu karjeru. Viņa pēdējā sacīkste bija Austrālijas *Grand Prix*, kurā viņš bremžu defekta dēļ izstājās, būdams vadībā.

Ārpus autosacīkstēm
-------------------

### Uzņēmējdarbība

1979. gada aprīlī, vēl turpinot dalību *Formula 1* pasaules čempionātā, Lauda dibināja aviokompāniju *Lauda Air*. Tā uzsāka darbību 1985. gadā, sākotnēji veicot čārterreisus. Aviokompānija 1987. gadā uzsāka plānveida reisus, bet 1989. gadā — tālos reisus no Vīnes uz Sidneju un Melburnu. 2000. gada decembrī *Austrian Airlines* kļuva par 100% *Lauda Air* īpašnieku. 2005. gadā tas kļuva par *Austrian Airlines* čārterreisu zīmolu, bet 2013. gadā zīmols tika likvidēts.

2003. gada nogalē Lauda dibināja zemo cenu aviokompāniju *Niki*. 2004. gadā tā uzsāka sadarbību ar *Air Berlin* un 2011. gadā nogalē kļuva par *Air Berlin* meitasuzņēmumu. 2018. gada sākumā Nikijs Lauda pārņēma *Amira Air* un mainīja uzņēmuma nosaukumu uz *Laudamotion*. Pārsauktā aviokompānija pārņēma arī Laudas iepriekšējo uzņēmumu *Niki*. Tā paša gada martā *Ryanair* paziņoja, ka iegādājas 24,9% uzņēmuma akciju, ar mērķi palielināt īpatsvaru līdz 75%. Tas tika izdarīts augustā, kad tika saņemta atļauja no atbildīgajām Eiropas Savienības iestādēm. 2019. gada martā *Laudamotion* tika pārsaukta par *Lauda*.

### *Formula 1* komandu vadība

1993. gadā Lauda kļuva par savas kādreizējās autosacīkšu komandas *Scuderia Ferrari* konsultantu. Viņš šajā amatā tika iecelts pēc *Ferrari* prezidenta Luka di Montedzemolo aicinājuma. 2001. gada sākumā Lauda pievienojās *Jaguar Racing* komandai kā tās sacīkšu direktors. Tā paša gada augustā viņš kļuva par komandas vadītāju, amatā nomainot Bobiju Reiholu. Laudam neizdevās uzlabot komandas sniegumu, un 2002. gada novembrī viņš no darba tika atlaists. 2012. gada septembrī Lauda pievienojās *Mercedes* komandai kā viens no tās vadītājiem. Viņš piedalījās sarunās par Luisa Hamiltona pievienošanos komandai.

### Filmas un televīzija

Daniels Brīls, Nikijs Lauda un Pīters Morgans filmas «Sacīkste» pirmizrādē Vīnē
Lauda no 1996. līdz 2017. gadam piedalījās RTL *Formula 1* translācijās kā eksperts. Par Nikija Laudas dzīvi un sāncensību ar Džeimsu Hantu 1976. gada sezonā ir uzfilmēta 2013. gada filma «Sacīkste». Šajā filmā Laudu attēlo vācu-spāņu aktieris Daniels Brīls.

Privātā dzīve
-------------

Nikijs Lauda piedzima 1949. gada 22. februārī Vīnē turīgā ģimenē. Viņa vectēvs bija rūpnieks Hanss Lauda (vācu: *Hans Lauda*). 1976. gadā viņš apprecēja Marlēnu Knausu (vācu: *Marlene Knaus*), laulībā dzima divi dēli: Matiass (vācu: *Mathias*) un Lukass (vācu: *Lukas*). Matiass pats nodarbojās ar autosportu, bet Lūkass ir viņa menedžeris. 1991. gadā pāris šķīrās. 2008. gadā Lauda apprecēja Birgitu Vecingeri (vācu: *Birgit Wetzinger*), kura strādāja par viņa aviokompānijas stjuarti. 2009. gada septembrī Birgita piedzemdēja dvīņus.

Veselības problēmas un nāve
---------------------------

Lauda cieta no nieru problēmām. Viņš divas reizes saņēma donora nieri: 1997. gadā no sava brāļa Floriana (vācu: *Florian*) un 2005. gadā no savas vēlākās sievas Birgitas. 2018. gada augustā Laudam tika veikta plaušu transplantācija.

Nikijs Lauda nomira 2019. gada 20. maijā Cīrihes Universitātes slimnīcā, kur viņam nieru mazspējas dēļ tika veikta dialīze.

Atsauces
--------

1. ↑  Stephen Dobie. «Niki Lauda has sadly passed away (angliski)». Top Gear, 2019. gada 21. maijā. Skatīts: 2019. gada 3. jūnijā.
2. ↑  «Obituary: Niki Lauda, 1949-2019 (angliski)». *Motorsport Magazine*. 2019. gada 21. maijā. Skatīts: 2019. gada 3. jūnijā.
3. ↑  «Niki Lauda passes away: All you need to know about the Austrian Formula One legend who defied death on the tracks (angliski)». *First Post*. 2019. gada 21. maijā. Skatīts: 2019. gada 3. jūnijā.
4. ↑  «Vale: Niki Lauda (angliski)». Auto Action. 2019. gada 21. maijā. Skatīts: 2019. gada 3. jūnijā.
5. ↑  Samarth Kanal. «"That was the power and the persuasiveness that Niki Lauda had"». *Motorsport Magazine*, 2019. gada 21. maijā. Skatīts: 2019. gada 3. jūnijā.
6. ↑  «Jaguar sack Lauda (angliski)». Eurosport. 2002. gada 11. novembrī. Skatīts: 2019. gada 3. jūnijā.
7. ↑  «Lauda to join Mercedes in advisory role (angliski)». GPUpdate. 2012. gada 28. septembrī. Arhivēts no oriģināla, laiks: 2012. gada 3. Oktobris. Skatīts: 2019. gada 3. jūnijā.
8. ↑  «RTL-Moderator Florian König: "Niki war ein Typ, der Menschen mitgerissen hat" (vāciski)». RTL. 2019. gada 21. maijā. Skatīts: 2019. gada 3. jūnijā.
9. ↑  «Lauda, Hans (vāciski)». www.aeiou.at. Skatīts: 2019. gada 3. jūnijā.
10. ↑  «Lauda Has Transplant (angliski)». The New York Times. 1997. gada 25. aprīlī. Skatīts: 2019. gada 3. jūnijā.
11. ↑  «Niki Lauda 'in kidney transplant' (angliski)». Irish Examiner. 2005. gada 1. jūlijā. Skatīts: 2019. gada 3. jūnijā.
12. ↑  Charles Bradley. «Niki Lauda recovering from lung transplant surgery in Austria (angliski)». Autosport, 2018. gada 2. augustā. Skatīts: 2019. gada 3. jūnijā.
13. ↑  Robert D. McFadden. «Niki Lauda, Formula One Champion Who Pushed Limits, Dies at 70 (angliski)». The New York Times, 2019. gada 21. maijā. Skatīts: 2019. gada 3. jūnijā.
14. ↑  «Motorsport: Formula One legend Niki Lauda dies after undergoing kidney dialysis (angliski)». NZ Herald. 2019. gada 21. maijā. Skatīts: 2019. gada 3. jūnijā.[novecojusi saite]

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Nikijs Lauda***.
* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* *Encyclopædia Universalis* raksts (franciski)
* *Munzüger Sport* profils (vāciski)
* *Driver Database* profils (angliski)
* *Motorsportstats* profils (angliski)
* *Racing-Reference driver* profils (angliski)

| Sporta tituli |
| --- |
| Priekštecis: **Valsts karogs: Brazīlija Emersons FitipaldiValsts karogs: Apvienotā Karaliste Džeimss HantsValsts karogs: Brazīlija Nelsons Pikē**  |  **Formula 1 pasaules čempions** 1975. gads1977. gads1984. gads | Pēctecis: **Valsts karogs: Apvienotā Karaliste Džeimss HantsValsts karogs: Amerikas Savienotās Valstis Mario AndretiValsts karogs: Francija Alēns Prosts**  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
*Formula 1* pasaules čempionu saraksts |
| --- |
|  |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|     | 

1950  Dž. Farina
1951  H.M. Fanhio
1952  A. Askari
1953  A. Askari
1954  H.M. Fanhio
1955  H.M. Fanhio
1956  H.M. Fanhio
1957  H.M. Fanhio
1958  M. Hotorns
1959  Dž. Brebems

 | 

1960  Dž. Brebems
1961  F. Hills
1962  G. Hills
1963  Dž. Klārks
1964  Dž. Sertīss
1965  Dž. Klārks
1966  Dž. Brebems
1967  D. Halms
1968  G. Hills
1969  Dž. Stjuarts

 | 

1970  J. Rints
1971  Dž. Stjuarts
1972  E. Fitipaldi
1973  Dž. Stjuarts
1974  E. Fitipaldi
1975  N. Lauda
1976  Dž. Hants
1977  N. Lauda
1978  M. Andreti
1979  Dž. Šekters

 | 

1980  A. Džonss
1981  N. Pikē
1982  K. Rosbergs
1983  N. Pikē
1984  N. Lauda
1985  A. Prosts
1986  A. Prosts
1987  N. Pikē
1988  A. Senna
1989  A. Prosts

 | 

1990  A. Senna
1991  A. Senna
1992  N. Mensels
1993  A. Prosts
1994  M. Šūmahers
1995  M. Šūmahers
1996  D. Hills
1997  Ž. Vilnēvs
1998  M. Hekinens
1999  M. Hekinens

 | 

2000  M. Šūmahers
2001  M. Šūmahers
2002  M. Šūmahers
2003  M. Šūmahers
2004  M. Šūmahers
2005  F. Alonso
2006  F. Alonso
2007  K. Reikenens
2008  L. Hamiltons
2009  Dž. Batons

 | 

2010  S. Fetels
2011  S. Fetels
2012  S. Fetels
2013  S. Fetels
2014  L. Hamiltons
2015  L. Hamiltons
2016  N. Rosbergs
2017  L. Hamiltons
2018  L. Hamiltons
2019  L. Hamiltons

 | 

2020  L. Hamiltons
2021  M. Verstapens

 |

 |

 |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Itālija *Scuderia Ferrari* |
| --- |
|  |
| Dibinātājs | 
Valsts karogs: Itālija Enco Ferrāri
 |
|  |
| Prezidents | 
Valsts karogs: Itālija Serhio Marčione
 |
|  |
| Personāls | 
Valsts karogs: Itālija Mauricio Arivabene · 
Valsts karogs: Itālija Džeimss Alisons · 
Valsts karogs: Itālija Simone Resta · 
Valsts karogs: Itālija Luka Baldiseri · 
Valsts karogs: Itālija Massimo Rivola · 
Valsts karogs: Itālija Lorenco Sassi
 |
|  |
| Bijušais personāls | 
Valsts karogs: Apvienotā Karaliste Džons Bārnards · 
Valsts karogs: Apvienotā Karaliste Ross Brons · 
Valsts karogs: Austrija Gustavs Brunners · 
Valsts karogs: Dienvidāfrika Rorijs Bīrns · 
Valsts karogs: Itālija Karlo Kiti · 
Valsts karogs: Itālija Džioakino Kolombo · 
Valsts karogs: Itālija Čezare Fiorio · 
Valsts karogs: Itālija Mauro Forgieri · 
Valsts karogs: Itālija Vitorio Jano · 
Valsts karogs: Itālija Aurelio Lampredi · 
Valsts karogs: Apvienotā Karaliste Hārvijs Postletveits · 
Valsts karogs: Francija Žils Simons · 
Valsts karogs: Francija Žans Tots
 |
|  |
| Piloti | 
Valsts karogs: Vācija Sebastiāns Fetels · 
Valsts karogs: Somija Kimi Reikenens · 
Valsts karogs: Spānija Pedro de la Rosa · 
Valsts karogs: Itālija Dāvids Rigoni · 
Valsts karogs: Spānija Marks Ženē 
 |
|  |
| Pasaules čempioni | 
Valsts karogs: Itālija Alberto Askari · 
Valsts karogs: Argentīna Huans Manuels Fanhio · 
Valsts karogs: Apvienotā Karaliste Maiks Hotorns · 
Valsts karogs: Amerikas Savienotās Valstis Fils Hilss · 
Valsts karogs: Apvienotā Karaliste Džons Sertīss · 
Valsts karogs: Dienvidāfrika Džodijs Šekters · 
Valsts karogs: Austrija Nikijs Lauda · 
Valsts karogs: Vācija Mihaels Šūmahers · 
Valsts karogs: Somija Kimi Reikenens
 |
|  |
| Modeļi | 
125 · 
275 · 
340 · 
375 · 
500 · 
553 · 
625 · 
555 · 
D50 · 
801 · 
412 · 
246 · 
256 · 
156 · 
158 · 
1512 · 
312 · 
312B · 
312T · 
126C · 
156/85 · 
F1/86 · 
F1/87 · 
640 · 
641 · 
642 · 
643 · 
F92A · 
F93A · 
412T · 
F310 · 
F300 · 
F399 · 
F1-2000 · 
F2001 · 
F2002 · 
F2003-GA · 
F2004 · 
F2005 · 
248 F1 · 
F2007 · 
F2008 · 
F60 · 
F10 · 
150° Italia · 
F2012 · 
F138
F14 T
SF15-T
 |
|  |
| Saistītie raksti | 
*Ferrari* · 
*Fiat*
 |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Apvienotā Karaliste McLaren |
| --- |
|  |
| Dibinātājs | 
Valsts karogs: Jaunzēlande Brūss Maklārens
 |
|  |
| Personāls | 
Valsts karogs: Apvienotā Karaliste Mārtins Vitmāršs · 
Valsts karogs: Apvienotā Karaliste Pedijs Lavs · 
Valsts karogs: Apvienotā Karaliste Nīls Outlijs · 
Valsts karogs: Apvienotā Karaliste Sems Maikls
 |
|  |
| Bijušais personāls | 
Valsts karogs: Apvienotā Karaliste Džons Bārnards · 
Valsts karogs: Apvienotā Karaliste Rons Deniss · 
Valsts karogs: Apvienotā Karaliste Robins Herds · 
Valsts karogs: Dienvidāfrika Gordons Marijs · 
Valsts karogs: Amerikas Savienotās Valstis Tedijs Meijers · 
Valsts karogs: Amerikas Savienotās Valstis Stīvs Nikolss · 
Valsts karogs: Apvienotā Karaliste Adrians Ņūvijs · 
Valsts karogs: Meksika Ho Ramiress
 |
|  |
| Piloti | 
Valsts karogs: Apvienotā Karaliste Džensons Batons · 
Valsts karogs: Meksika Serhio Peress · 
Valsts karogs: Apvienotā Karaliste Gērijs Pafets · 
Valsts karogs: Apvienotā Karaliste Olivers Tērvijs
 |
|  |
| Pasaules čempioni | 
Valsts karogs: Brazīlija Emersons Fitipaldi · 
Valsts karogs: Apvienotā Karaliste Džeimss Hants · 
Valsts karogs: Austrija Nikijs Lauda · 
Valsts karogs: Francija Alēns Prosts · 
Valsts karogs: Brazīlija Airtons Senna · 
Valsts karogs: Somija Mika Hekinens · 
Valsts karogs: Apvienotā Karaliste Luiss Hamiltons
 |
|  |
| Modeļi | 
M2B · 
M4B · 
M5A · 
M7A · 
M7B · 
M7C · 
M7D · 
M9A · 
M14A · 
M14D · 
M19A · 
M19C · 
M23 · 
M26 · 
M28 · 
M29 · 
M29F · 
M30 · 
MP4 (MP4/1) · 
MP4B (MP4/1B) · 
MP4/1C · 
MP4/1E · 
MP4/2 · 
MP4/2B · 
MP4/2C · 
MP4/3 · 
MP4/4 · 
MP4/5 · 
MP4/5B · 
MP4/6 · 
MP4/6B · 
MP4/7A · 
MP4/8 · 
MP4/9 · 
MP4/10 · 
MP4/10B · 
MP4/10C · 
MP4/11 · 
MP4/11B · 
MP4/12 · 
MP4/13 · 
MP4/14 · 
MP4/15 · 
MP4-16 · 
MP4-17 · 
MP4-17D · 
MP4-18 · 
MP4-19 · 
MP4-19B · 
MP4-20 · 
MP4-21 · 
MP4-22 · 
MP4-23 · 
MP4-24 · 
MP4-25 · 
MP4-26 · 
MP4-27 · 
MP4-28
 |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Apvienotā Karaliste Jaguar Racing |
| --- |
|  |
| Personāls | 
Valsts karogs: Austrija Nikijs Lauda · 
Valsts karogs: Apvienotā Karaliste Tonijs Pērnels · 
Valsts karogs: Apvienotā Karaliste Deivids Pičforts · 
Valsts karogs: Amerikas Savienotās Valstis Bobijs Rahals
 |
|  |
| Piloti | 
Valsts karogs: Brazīlija Lučāno Burti · 
Valsts karogs: Apvienotā Karaliste Džonijs Herberts · 
Valsts karogs: Apvienotā Karaliste Edijs Irvains · 
Valsts karogs: Austrija Kristians Klīns · 
Valsts karogs: Brazīlija Antoniu Piconija · 
Valsts karogs: Spānija Pedro de la Rosa · 
Valsts karogs: Austrālija Marks Vebers · 
Valsts karogs: Apvienotā Karaliste Džastins Vilsons
 |
|  |
| Modeļi | 
R1 · 
R2 · 
R3 · 
R3B · 
R4 · 
R5
 |
|  |
| Saistītie raksti | 
Jaguar · 
Red Bull Racing · 
Stewart Grand Prix
 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 84035271
* LCCN: n50039784
* ISNI: 0000 0000 7829 058X
* GND: 118570102
* SUDOC: 055274250
* BNF: cb12618695s (data)
* BIBSYS: 14033190
* NLA: 35750081
* NDL: 00446960
* NKC: jn20000701011
* SBN identifikators CFIV053398 nav derīgs.
* BNE: XX975916

 |

 |